CELEX: 32008R0542
Language: et
Date: 2008-06-16
Title: Komisjoni määrus (EÜ) nr 542/2008, 16. juuni 2008 , millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) I ja II lisa seoses tsüflutriini ja harilikest punastest aedubadest ( Phaseolus vulgaris) saadud lektiiniga (EMPs kohaldatav tekst)

17.6.2008   
            
            
               ET
            
            
               Euroopa Liidu Teataja
            
            
               L 157/43
            
         
      KOMISJONI MÄÄRUS (EÜ) nr 542/2008,
   16. juuni 2008,
   millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) I ja II lisa seoses tsüflutriini ja harilikest punastest aedubadest (Phaseolus vulgaris) saadud lektiiniga
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes, (1) eriti selle artikleid 2 ja 3,
   võttes arvesse Euroopa Ravimiameti arvamust, mille on sõnastanud veterinaarravimite komitee,
   ning arvestades järgmist:
   
               (1)
            
            
               Kõiki farmakoloogilisi toimeaineid, mida kasutatakse ühenduses toiduloomadele ette nähtud veterinaarravimites, tuleks hinnata vastavalt määrusele (EMÜ) nr 2377/90.
            
         
               (2)
            
            
               Tsüflutriin on praegu lisatud määruse (EMÜ) nr 2377/90 I lisasse seoses veiste lihaskoe, rasvkoe, maksa ja neerude ning veiste piimaga, tingimusel et piima puhul järgitakse nõukogu 23. juuni 1994. aasta direktiivi 94/29/EÜ (millega muudetakse lisasid direktiivides 86/362/EMÜ ja 86/363/EMÜ (vastavalt teraviljas ja loomses toidus sisalduvate ja nende pinnal esinevate pestitsiidide jääkide lubatud piirnormide kehtestamise kohta)) (2) sätteid. Lähtudes taotlusest laiendada veiste suhtes kehtivat tsüflutriini käsitlevat kannet I lisas kõikidele mäletsejalistele, otsustas veterinaarravimite komitee pärast tsüflutriini suhtes kehtivate ravimijääkide piirnormide läbivaatamist, et veiste suhtes kehtivaid ravimijääkide piirnorme ei saa laiendada kõikidele mäletsejalistele, sest puuduvad jääke käsitlevad andmed lammaste kohta. Veterinaarravimite komitee otsustas, et laiendamine on võimalik ainult kitsede suhtes. Eelnevast lähtuvalt peetakse asjakohaseks laiendada kehtivat tsüflutriini käsitlevat kannet määruse (EMÜ) nr 2377/90 I lisas selliselt, et kitsede puhul kehtiks samasugune ravimijääkide piirnorm nagu veiste lihaskoe, rasvkoe, maksa, neerude ja piima suhtes, tingimusel et piima puhul järgitakse direktiivi 94/29/EÜ.
            
         
               (3)
            
            
               Harilikest punastest aedubadest (Phaseolus vulgaris) saadud lektiin ei ole praegu kantud määruse (EMÜ) nr 2377/90 lisadesse. Vaadanud läbi taotluse kehtestada sigade suhtes ravimijääkide piirnorm harilikest punastest aedubadest (Phaseolus vulgaris) saadud lektiini kohta, otsustas veterinaarravimite komitee, et harilikest punastest aedubadest (Phaseolus vulgaris) saadud lektiini kohta ei ole vaja kehtestada ravimijääkide piirnormi, ning soovitas lisada kõnealuse aine määruse II lisasse, lubades seda sigade puhul kasutada üksnes suukaudsel manustamisel. Eelnevast lähtuvalt peetakse asjakohaseks lisada kõnealune aine määruse (EMÜ) nr 2377/90 II lisasse, lubades seda sigade puhul kasutada üksnes suukaudsel manustamisel.
            
         
               (4)
            
            
               Seepärast tuleks määrust (EMÜ) nr 2377/90 vastavalt muuta.
            
         
               (5)
            
            
               Enne käesoleva määruse kohaldamist tuleks anda liikmesriikidele piisavalt aega, et nad saaksid käesoleva määruse sätete arvestamiseks teha kõik käesolevat määrust silmas pidades vajalikud kohandused kõnealuste veterinaarravimite müügilubadesse, mis on antud vastavalt Euroopa Parlamendi ja nõukogu 6. novembri 2001. aasta direktiivile 2001/82/EÜ veterinaarravimeid käsitlevate ühenduse eeskirjade kohta. (3)
               
            
         
               (6)
            
            
               Käesolevas määruses sätestatud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2377/90 I ja II lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 16. augustist 2008.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. juuni 2008
      
         
            Komisjoni nimel
         
         
            asepresident
         
         Günter VERHEUGEN
         
      
   
   
      (1)  EÜT L 224, 18.8.1990, lk 1. Määrust on viimati muudetud komisjoni määrusega (EÜ) nr 203/2008 (ELT L 60, 5.3.2008, lk 18).
   
      (2)  EÜT L 189, 23.7.1994, lk 67.
   
      (3)  EÜT L 311, 28.11.2001, lk 1. Direktiivi on viimati muudetud direktiiviga 2004/28/EÜ (ELT L 136, 30.4.2004, lk 58).
   
      LISA
      
                  A.
               
               
                  I lisa (nimekiri farmakoloogilistest toimeainetest, mille suhtes kehtivad jääkide piirnormid) punktis 2.2.3 asendatakse kanne „tsüflutriin” järgmisega:
                  2.2.3.   Püretroidid
                  
                              Farmakoloogilised toimeained
                           
                           
                              Markerjääk
                           
                           
                              Loomaliik
                           
                           
                              Jääkide piirnormid
                           
                           
                              Sihtkude
                           
                           
                              Muud sätted
                           
                        
                              „Tsüflutriin
                           
                           
                              Tsüflutriin (isomeeride segu)
                           
                           
                              Veised, kitsed
                           
                           
                              10 μg/kg
                           
                           
                              Lihaskude
                           
                           
                               
                           
                        
                              50 μg/kg
                           
                           
                              Rasvkude
                           
                        
                              10 μg/kg
                           
                           
                              Maks
                           
                        
                              10 μg/kg
                           
                           
                              Neer
                           
                        
                              20 μg/kg
                           
                           
                              Piim
                           
                           
                              Järgida tuleb direktiivi 94/29/EÜ asjakohaseid sätteid”
                           
                        
            
                  B.
               
               
                  II lisa (nimekiri farmakoloogilistest toimeainetest, mille suhtes ei kehti jääkide piirnormid) punkti 6. lisatakse järgmine aine:
                  6.   Taimse päritoluga ained
                  
                              Farmakoloogilised toimeained
                           
                           
                              Loomaliik
                           
                           
                              Muud sätted
                           
                        
                              „Harilikest punastest aedubadest (Phaseolus vulgaris) saadud lektiin
                           
                           
                              Sead
                           
                           
                              Üksnes suukaudseks kasutuseks”